Sagunt, ciutat compromesa amb els afectats per dislèxia
29 de novembre 2017

![](/media/ldnpnm4z/09-dsc_0809.jpg)  
  

Sagunt instarà la Generalitat Valenciana a elaborar un pla per a la inclusió dels menors amb dislèxia que involucre els àmbits sanitari, educatiu i social, així com a elaborar una guia de suport als educadors amb la informació imprescindible sobre aquesta malaltia i altres similars.  

  

A més, l’Ajuntament de Sagunt complementarà la seua programació lúdica i cultural amb activitats específiques per a persones amb dislèxia. També elaborarà un pla d'ajudes per a les famílies dels qui patixen esta malaltia a fi de minimitzar qualsevol barrera socioeconòmica de cara a superar-la i celebrarà el Dia Mundial de la Dislèxia mitjançant actes que donen visibilitat i afavorisquen la inclusió de les persones a les quals afecta.

  

Estes mesures s’aprovaren ahir, 28 de novembre, en la sessió plenària de l'Ajuntament de Sagunt arran d'una moció del grup municipal Ciutadans que ha comptat amb el suport de tots els membres del ple.

  

La dislèxia està definida com una Dificultat Específica d'Aprenentatge (DEA) d'origen neurobiològic que es caracteritza per presentar dificultats en àrees relacionades amb el llenguatge, tals com ara ortografia, escriptura, pronunciació de paraules i expressió oral. Segons FEDIS (Federació Espanyola de Dislèxia i altres DEA), afecta a un 15% de persones en el nostre país.

  

En el cas dels estudiants, la malaltia fa que presenten un alt grau de dificultat d'aprenentatge que, en moltes ocasions, afecta directament els seus resultats escolars, sense que açò es corresponga amb les seues capacitats. És per això que, a partir de les mesures aprovades en el ple, es pretén que des dels centres educatius s'actue mitjançant la detecció, la intervenció educativa i l'assessorament a les famílies perquè el col·lectiu de persones que patixen dislèxia puga desenvolupar les seues capacitats educatives, emocionals i socials amb tots els seus drets i garanties.​

*   [](http://www.facebook.com/sharer.php?u=https://aytosagunto.es/va/actualitat/sagunt-ciutat-compromesa-amb-els-afectats-per-dislexia/ "Facebook")
*   [](http://twitter.com/share?url=https://aytosagunto.es/va/actualitat/sagunt-ciutat-compromesa-amb-els-afectats-per-dislexia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-ciutat-compromesa-amb-els-afectats-per-dislexia/ "Linked In")
*   [](mailto:?body=https://aytosagunto.es/va/actualitat/sagunt-ciutat-compromesa-amb-els-afectats-per-dislexia/)